Document ID: 32004D0781

KOMISIJAS LĒMUMS
(2004. gada 18. novembris),
ar ko groza Lēmumu 1999/815/EK par pasākumu pieņemšanu, aizliedzot laist tirgū tādas rotaļlietas un tādus bērnu aprūpes priekšmetus no plastificēta PVH, ko var bāzt mutē bērni līdz triju gadu vecumam un kas satur noteiktus ftalātus
(izziņots ar dokumenta numuru K(2004) 4403)
(Dokuments attiecas uz EEZ)
(2004/781/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2001. gada 3. decembra Direktīvu Nr. 2001/95/EK par produktu vispārēju drošību (1), un jo īpaši tās 13. panta 2. punktu,
tā kā:
(1)
Komisija, pamatojoties uz Padomes Direktīvas 92/59/EEK (2) 9. pantu, 1999. gada 7. decembrī pieņēma Lēmumu 1999/815/EK (3), ar kuru dalībvalstīm pieprasa aizliegt laist tirgū tādas rotaļlietas un tādus bērnu aprūpes priekšmetus no plastificēta PVH, ko var bāzt mutē bērni līdz triju gadu vecumam un kas satur vienu vai vairākas šādas vielas: diizononilftalātu (DINP), di(2-ethilheksil)ftalātu (DEHP), dibutilftalātu (DBP), diizodecilftalātu (DIDP), dinoktilftalātu (DNOP) un butilbenzilftalātu (BBP).
(2)
Saskaņā ar Direktīvas 92/59/EEK 11. panta 2. punkta noteikumiem Lēmuma 1999/815/EK spēkā esamības termiņš ir samazināts līdz trim mēnešiem. Tādēļ lēmums zaudē spēku 2000. gada 8. martā.
(3)
Pieņemot Lēmumu 1999/815/EK, tika paredzēts vajadzības gadījumā pagarināt tā spēkā esamības termiņu. Saskaņā ar Lēmumu 1999/815/EK pieņemto pasākumu spēkā esamības termiņi atbilstoši vairākiem lēmumiem katrā gadījumā tika papildus pagarināti par trīs vai sešiem mēnešiem un pēdējo reizi par trīs mēnešiem, un tam tagad jābeidzas 2004. gada 20. novembrī.
(4)
Ir notikuši daži būtiski pavērsieni attiecībā uz ftalātu migrācijas pārbaudes metožu apstiprināšanu, aizstājēju drošības novērtējumu un vispārēju šo ftalātu riska novērtējumu atbilstoši Padomes 1993. gada 23. marta Regulai (EEK) Nr. 793/93 par esošo vielu riska faktoru novērtējumu un kontroli (4).
(5)
Līdz brīdim, kad Parlaments un Padome pieņems pastāvīgus pasākumus, lai dalībvalstīs stātos spēkā atbilstoši īstenošanas pasākumi, kā arī lai sasniegtu Lēmuma 1999/815/EK mērķus un nodrošinātu tā pagarināšanu, jāsaglabā aizliegums laist tirgū attiecīgos produktus.
(6)
Dažas dalībvalstis ir īstenojušas Lēmumu 1999/815/EK, piemērojot līdz 2004. gada 20. novembrim spēkā esošos pasākumus. Tādēļ jānodrošina, lai šo pasākumu spēkā esamības termiņš tiktu pagarināts.
(7)
Tādēļ ir jāpagarina Lēmuma 1999/815/EK spēkā esamības termiņš, lai nodrošinātu to, ka visas dalībvalstis saglabā šajā lēmumā noteikto aizliegumu.
(8)
Direktīvas 2001/95/EK 13. panta 2. punkts, ar kuru no 2004. gada 15. janvāra atcēla un aizstāja Direktīvu 92/59/EK, paredz, ka Komisijas lēmumi, kuros dalībvalstīm pieprasīts īstenot pasākumus, lai novērstu nopietnu risku, ko rada konkrēti produkti, ir spēkā ne ilgāk kā vienu gadu, un šo laikposmu var pagarināt uz papildu periodiem, kas nav ilgāki par vienu gadu. Ir lietderīgi pagarināt Lēmuma 1999/815/EK spēkā esamības termiņu uz desmit mēnešiem, lai būtu pietiekami ilgs laiks pastāvīgo pasākumu pieņemšanai un īstenošanai, kuri minēti 5. apsvērumā.
(9)
Šajā lēmumā paredzētie pasākumi ir saskaņā ar komitejas, kas izveidota ar Direktīvas 2001/95/EK 15. pantu, atzinumu,
IR PIEŅĒMUSI ŠO LĒMUMU.
1. pants
Lēmuma 1999/815/EK 5. pantā tekstu “2004. gada 20. novembris” aizstāj ar “2005. gada 20. septembris”.
2. pants
Dalībvalstis nekavējoties veic vajadzīgos pasākumus, lai pildītu šo lēmumu, un šos pasākumus publicē. Dalībvalstis par to tūlīt informē Komisiju.
3. pants
Šis lēmums ir adresēts dalībvalstīm.
Briselē, 2004. gada 18. novembrī

Labels: 3
0
1
20